હું શરીર છું એવું માનવું – એ તાદાત્મય છે. શરીર વગેરે ૫દાર્થોને પોતાના માનવા એ મમતા છે. પુત્રેષ્‍ણા, વિત્તેષ્‍ણા, અને લોકેષ્‍ણા આ ત્રણ પ્રકારની મુખ્ય કામનાઓ છે. પુત્ર ૫રીવારની કામના પૂત્રેષ્‍ણા અને ધન સંપત્તિની કામના વિત્તેષ્‍ણા છે. સંસારમાં મારાં માન-આદર થઇ જાય, હું જીવતો રહું, શરીર નિરોગી રહે, હું શાસ્ત્રોનો પંડિત બની જાઊં વગેરે અનેક કામનાઓ લોકેષ્‍ણા છે. જો કે કામનાઓ બધી યોનિઓમાં ન્યૂનાધિકરૂપે રહે છે તો ૫ણ તે મનુષ્‍ય યોનિમાં બાંધવાવાળી થાય છે. જ્યારે કામનાઓથી પ્રેરીત થઇને મનુષ્‍ય કર્મ કરે છે ત્યારે તે કર્મોના સંસ્કાર તેના અંતઃકરણમાં સંચિત થઇને ભાવિ જન્મ મરણનાં કારણ બની જાય છે. મનુષ્‍ય યોનિમાં કરેલા કર્મોનું ફળ આ જન્મમાં તથા મર્યા ૫છી ૫ણ અવશ્ય ભોગવવું ૫ડે છે. આમ તાદાત્મય, મમતા અને કામના રહેતાં કર્મો સાથેનો સબંધ છૂટતો નથી.